Onderneming in die Kollig: Gogo's Waterfront - Wêreldwyd
deur Wêreldwyd | Okt 11, 2018 | Blog
Wêreldwyd se Wêreldgids is so trots Suid-Afrikaans soos malvapoeding op 'n Sondagmiddag. Die Wêreldgids is die perfekte plek om na trots Suid-Afrikaanse produkte, restaurante, dokters en selfs prokureurs in jou omgewing te soek. Elke week kies Wêreldwyd een onderneming op die gids om in Kollig te verskyn. Hierdie week kyk ons na die gewilde restaurant GOGO's in Windsor.
GOGOS Waterfront is 'n familie-onderneming wat besoekers die kans gee om uit die geroesemoes van die besige toeriste dorp Windsor te ontsnap. Dit bied 'n asemrowende uitsig oor die Windsor Marina en omliggende platteland. Kom geniet die sosiale, warm atmosfeer van die Shebeen Skemerkelkiekroeg wat vir sowel groot groepe as klein, intieme groepies toegerus is. Die Shebeen Skemerkelkiekroeg is met 'n gesellige kaggel, banke en lang tafels ingerig om die perfekte ontspanningsatmosfeer te skep. Sedert ons begin in 2013 was ons doel eenvoudig: om besonderse kos in 'n besonderse omgewing te bedien.
Met 'n uiteenlopende spyskaart sal jy verseker iets kry waarvan jy hou. GOGO's spits hulself veral daartoe om Suid-Afrikaanse gunstelinge met 'n kinkel voor te sit. Jy sal beslis tuis voel!